Publication: Magyar Közlöny
Issue: MK-2002-125 (Year: 2002, Number: 125)
Era: 1990-2004
Section: szóló 1993. évi IL. törvény (a továbbiakban: tv.) 9. §-a szerint azok, akikre
Paragraph Index: 77

11. A Szövetség gazdálkodási tevékenysége 11.1. A Szövetség gazdálkodásának kereteit a készletezésrõl szóló törvény és a gazdasági tevékenység kereteit és tartalmát meghatározó törvények és jogszabályok alkotják. 11.2. A Szövetség gazdálkodásának célja a készletezési törvényben meghatározott kötelezettség megfelelõ biztonsággal, a legalacsonyabb költségek mellett történõ teljesítése. 11.3. A Szövetség gazdálkodását a következõ alapelvek vezérlik: — nyilvánosság, — versenysemlegesség, — versenyeztetés, — piaczavarás mentes mûködés. 11.4. A Szövetség gazdálkodásának forrásai A Szövetség folyó költségeit a tagi hozzájárulás fedezi. A tagi hozzájárulás mértékét az éves költségvetés keretében kell meghatározni. A tagi hozzájárulásnak fedezetet kell nyújtania: — a készletek tárolási költségeire, — a készletek megvásárlása érdekében felvett hitelek kamataira, — a Szövetség munkaszervezetének mûködési költségeire, — a készletek mennyiségi, minõségi paramétereinek megõrzése érdekében felmerülõ költségekre, továbbá minden olyan költségre és ráfordításra, melyet a közgyûlés az éves költségvetés keretében jóváhagy. 11.5. A Szövetség a készletezési törvény teljesítése érdekében végrehajtott készlet beszerzéseit, valamint a minõségi követelmények megváltozása miatt szükségessé váló készlet cseréket alapvetõen hitelbõl finanszírozza. A hiteligényt a költségvetés részeként „Hitelfelvételi tervben” kell kidolgozni, és az éves költségvetés keretében a közgyûlés hagyja jóvá. 11.6. A jóváhagyott költségvetés teljesítése érdekében a Szövetség operatív gazdálkodása keretében minden olyan jellegû jogügyletet létrehozhat, amely elõsegíti a költségvetés teljesítését, ezek között kiemelve: — A készletezési törvényben elõírt készletek létrehozása, fenntartása, strukturális alakítása, szabványok szerin- 2002/125. szám ti minõségi és mennyiségi megõrzése érdekében külkereskedelmi és belföldi adásvételi szerzõdéseket bérfeldolgozási és tárolási szerzõdéseket, szállítmányozási szerzõdéseket köthet. — Készletei finanszírozásához hitelszerzõdéseket köthet. — Fizikai szükségletek mértékéig határidõs ügyleteket köthet az áru- és a pénzpiacokon. — Az elõírt készletszintet meghaladó készleteket eladhatja, illetve elcserélheti, bérbe adhatja vagy bármely más módon hasznosíthatja. 11.7. A Szövetség az éves mérlegben kimutatott eredményébõl keletkezõ tõketartalékot a tevékenységéhez kapcsolódó vállalkozásokban történõ tulajdonszerzésre, illetve a készletfinanszírozó hitelállományának csökkentésére fordíthatja. 11.8. A Szövetség jogosult tulajdonszerzésre olyan vállalkozásokban, amelyek alapvetõen kapcsolódnak a törvényben meghatározott készletezési feladatok ellátásához. A tulajdonszerzés érdekében a közgyûlés jóváhagyásával hitelt is felvehet. A Szövetség tulajdonosi körébe tartozó társaságok mûködése során a Gt. által elõírt tulajdonosi kötelezettségvállalásokat vállalhat, így különösen tulajdonosi kölcsönt adhat, illetve a Társaság hitelfelvétele esetén a szokványos kötelezettségeket vállalhatja. 11.9. A Szövetség jelentõsebb beszerzéseit, szolgáltatás igénybevételét, illetve hitelfelvételeit versenyeztetés alapján dönti el. A versenyeztetés feltételeit belsõ utasításban kell rögzíteni.

Source: https://magyarkozlony.hu/hivatalos-lapok/c0b67c468b1ab4ffb89d15daee2a44c19772078e/dokumentumok/8ad28b15009ae81ad1246264950712ab585e201d/letoltes